امریکا قوشمه ایالتلری تشقی ایشلر وزیرلیگیده خاص نماینده صفتیده کورفز بحرانی بوییچه ایش آلیب باراتگن انتونی زینی استعفاء ایتگن لیگینی بیلدیردی.
دولت باشلیغی دونالد ترامپ اداره سی تامانیدن کورفز مملکتلری نینگ قطرگه قره ته عملی قیلگن چیکلاو باعث یوز بیرگن کورفز بحرانی گه ییچیم تاپیشی اوچون وظیفه لندیریلگن ایدی.  خاص نماینده و امریکا قوشمه ایالتلری مرکز قومندانلیگی ایسکی باشلیغی انتونی زیننی، CBS News کانالی گه بیرگن بیاناتیده تشقی ایشلر وزیرلیگیده گی وظیفه سیدن استعفاء ایتگن لیگینی بیلدیردی.
زیننی، ترامپ اداره سی تامانیدن کورفز مملکتلری نینگ اشتراکی بیلن ایجاد ایتیلیشی ریجه لنگن "عرب ناتوسی" اوله راق تنیتیلگن اورته شرق ستراتیژی اتفاقی گه اورین آلیشنی خواهله مه گن لیگی باعث استعفاء ایتگن لیگینی معلوم قیلدی.
انتونی زیننی نینگ استعفاء سی بیلن تیگیشلی بیانات بیرگن امریکا قوشمه ایالتلری تشقی ایشلر وزیرلیگی سوزچیسی اورینباسری روبرت پلادینو، تشقی ایشلر وزیرلیگی نینگ تامانلر اورته سیده آلیب باراتگن جریاننی دوام ایتدیره جگینی اورغولب "جنرال زیننی گه تشقی ایشلر وزیرلیگیده گی فعالیتلری و مملکتیمیزده گی خذمتلری اوچون منتدارچیلیک بیلدیره میز"دیب ایتدی.
زیننی، امریکا قوشمه ایالتلری تشقی ایشلر وزیری رکس تیلرسون و ایسکی مدافعه وزیری جیم متیس نینگ ایسته گی گه بنا 2017 – ییلی خاص نماینده اوله راق تشقی ایشلر وزیرلیگیده وظیفه گه باشله گن ایدی.
تیلرسون امریکا قوشمه ایالتلری دولت باشلیغی دونالد ترامپ تامانیدن وظیفه دن چیتلنتیریلرایکن، متیس ترامپ نینگ سوریه نی ترک ایتیب چیقیش قراری نینگ آرتیدن استعفاء ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
